สายไฟที่ใช้ในครัวเรือน จะเป็นชนิดสายไฟแรงดันต่ำ ที่จะใช้กับแรงดันไฟฟ้าไม่เกิน 750V เช่น
1. สายไฟ THW มีลักษณะเป็นสายทองแดงเส้นเดียว หุ้มด้วยฉนวน PVC เหมาะสำหรับเดินสายลอยภายในอาคาร
2. สายไฟ VAF มีลักษณะเป็นสายไฟที่จะมีฉนวนอยู่ 2 ชั้น โดยชั้นนอกจะเป็นสีขาว ภายในจะมีสายไฟทองแดงแกนเดี่ยว เส้นย่อย 2-3 เส้น หุ้มฉนวน PVC แยกสีเอาไว้ เหมาะสำหรับเดินสายไฟภายในบ้าน
3. สายไฟ VCT มีลักษณะเป็นสายไฟที่จะมีฉนวนอยู่ 2 ชั้น โดยชั้นนอกจะเป็นสีดำ ภายในจะมีสายไฟทองแดงแบบเส้นฝอย มีสายไฟเส้นย่อย หุ้มฉนวน PVC แยกสีเอาไว้ เหมาะสำหรับเดินสายไฟภายนอกอาคาร เนื่องจากทนความร้อนและความชื้น แต่จำเป็นต้องร้อยผ่านท่อ ห้ามฝังดินโดยตรง